### 14.    Beslutning om at ophæve del af Lokalplan 2.7, [adresse], Snertinge

**Åbent**

Sagsnr.: 326-2018-5106        J.nr.: 01.02.05           Dokumentnr.:
326-2018-40643

**Sagstype**

Beslutning.

**Resume og sagens baggrund**

Kommunalbestyrelsen har tidligere besluttet at frasælge
kommunalt areal i Snertinge under forudsætning af, at arealet tilbageføres fra
byzone til landzone. Vedtagelsen af Kommuneplan 2017 har skabt grundlag for at
ophæve del af gældende Lokalplan 2.7 og herved tilbageføre arealet til
landzone.

**Indstillinger**

Direktøren indstiller, at del af Lokalplan 2.7, jf.
delområde C, ophæves og tilbageføres til landzone.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har tidligere besluttet at frasælge
arealer, der ikke længere forventes anvendt i den fremtidige planlægning, jf.
hensigtserklæring nr. 9 fra budget 2016-2019. På møde den 26. oktober 2016
besluttede Kommunalbestyrelsen - på baggrund af en konkret forespørgsel - at
frasælge et kommunalt areal på 15.518 m2 på matr. nr. 5bi, Snertinge
by, Snertinge (se bilag 1). Dette under forudsætning af, at der blev truffet
beslutning om at tilbageføre arealet fra byzone til landzone.

*Kommuneplan*

Arealet har hidtil været udlagt til rekreativt areal i
kommuneplanen (rammeområde S2.R02), men har ikke været anvendt som sådan.
Arealet har været bortforpagtet til landbrug.

Med vedtagelsen af Kommuneplan 2017-2028 blev S2.R02 udtaget
af kommuneplanen og der er skabt grundlag for at tilbageføre arealet til
landzone ved delvist at ophæve gældende lokalplan.

*Lokalplan*

Arealet er omfattet af Lokalplan nr. 2.7 for et boligområde
ved [adresse], hvor arealet udgør delområde C. Om delområdets anvendelse
fremgår: "*Delområde C kan anvendes som grønt område for
offentligheden".*

*Tilbageførsel*

I henhold til planloven kan Kommunalbestyrelsen beslutte at
tilbageføre arealer fra byzone til landzone i overensstemmelse med
kommuneplanen (jf. § 45, stk. 1).

I forlængelse heraf kan Kommunalbestyrelsen beslutte at
ophæve del af et lokalplan for arealer, der tilbageføres til landzone, når en
planlægning for området ikke længere findes nødvendig (jf. § 33, stk. 1, nr.
1).

På baggrund af ovenstående anbefaler administrationen, at
del af Lokalplan 2.7, svarende til delområde C ophæves.

**Økonomiske konsekvenser**

Ingen.

**Økonomiudvalgets møde den 21.
februar 2018:**

Anbefales.

**Bilag**

|  |  |
| --- | --- |
| Bilag 1 - Oversigstkort | 326-2018-42165 |